

 **REPUBLIKA HRVATSKA**

**KRAPINSKO – ZAGORSKA ŽUPANIJA**

 **GRAD ZLATAR**

 **GRADONAČELNIK**

KLASA: 024-03/23-01/02

URBROJ: 2140-07-02-23-1

Zlatar, 26.05.2023.

 **GRAD ZLATAR**

 **GRADSKO VIJEĆE**

PREDMET: **Odluka o imenovanju Gradskog povjerenstva za procjenu šteta od prirodnih nepogoda** – prijedlog za donošenje

Temeljem članka 28. Poslovnika Gradskog vijeća Grada Zlatara (“Službeni glasnik Krapinsko-zagorske županije” br. 27/13, 17A/21 i 54A/21), dostavlja se na raspravu i usvajanje prijedlog Odluke o imenovanju Gradskog povjerenstva za procjenu šteta od prirodnih nepogoda.

 Sukladno članku 14. stavku 1. Zakona o ublažavanju i uklanjanju posljedica prirodnih nepogoda („Narodne novine“, broj 16/19) – dalje u tekstu Zakon, članove i broj članova gradskog povjerenstva imenuje gradsko vijeće na razdoblje od **četiri godine** i o njihovu imenovanju obavještava županijsko povjerenstvo. Sukladno članku 8. stavku 4. članovima povjerenstva mogu se imenovati osobe koje imaju dobar ugled i koje raspolažu potrebnim stručnim znanjima.

 Prema članku 14. stavku 2. povjerenstvo obavlja slijedeće poslove:

1. Utvrđuje i provjerava visinu štete od prirodne nepogode za područje grada,
2. Unosi podatke o prvim procjenama šteta u Registar šteta,
3. Unosi i prosljeđuje putem Registra šteta konačne procjene šteta županijskom povjerenstvu,
4. Raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima,
5. Prati i nadzire namjensko korištenje odobrenih sredstava pomoći za ublažavanje i djelomično uklanjanje posljedica prirodnih nepogoda prema Zakonu,
6. Izrađuje izvješća o utrošku dodijeljenih sredstava žurne pomoći za ublažavanje i djelomično uklanjanje posljedica prirodnih nepogoda i dostavlja ih županijskom povjerenstvu putem Registra šteta,
7. Surađuje sa županijskim povjerenstvom u provedbi Zakona,
8. Donosi plan djelovanja u području prirodnih nepogoda iz svoje nadležnosti i
9. Obavlja druge poslove i aktivnosti iz svojeg djelokruga u suradnji sa županijskim povjerenstvom.

 Članovi povjerenstva u svojem radu dužni su postupati savjesno i u skladu s odredbama Zakona, u suprotnom, oštećenici imaju pravo tražiti nadoknadu štete od jedinice lokalne samouprave za učinjene propuste.

 Nastavno na prije navedeno predlaže se Gradskom vijeću donošenje Odluke o imenovanju Gradskog povjerenstva za procjenu šteta od prirodnih nepogoda.

 GRADONAČELNICA

 Jasenka Auguštan-Pentek, bacc. oec.

Prilog:

* Prijedlog Odluke o imenovanju Gradskog povjerenstva za procjenu šteta od prirodnih nepogoda